FAQ i forbindelse med Covid-19

Vi opfordrer til, at alle følger sundhedsmyndighedernes anbefalinger og bliver vaccineret

|  |  |
| --- | --- |
| **Spørgsmål**  | **Svar**  |
| **KOMMUNIKATION VED SMITTE MED CORONA, CORONAPAS og MUNDBIND** |
| *Skal man bruge mundbind på skolen?* | Ja, fra mandag d. 20. december er der igen krav om at bruge mundbind eller visir på skolens fællesarealer. |
| *Skal jeg have mundbind på til eksamen og til undervisning?* | Nej, kravet om mundbind/visir gælder kun for ophold på fællesarealer: gange, kantine, toiletter, og siddeområder, men ikke ved undervisning og eksamen i disse lokaler. |
| *SKAL man fremvise coronapas, når man opholder sig på skolen?*  | Ja, fra mandag. D. 29. november 2021 skal alle fremvise et gyldigt coronapas. Det gælder både:* Undervisning
* eksamen
* Anden aktivitet
 |
| *Hvad er et gyldigt coronapas?* | Du har et gyldigt coronapas når:* Du er vaccineret \*se spørgsmål om vaccinegyldighed
* Du er immun (har haft corona inden for de sidste 6 måneder)
* Du for nylig er blevet testet: PCR-test er gyldig i 72 timer, og antigen (quicktest) er gyldig i 48 timer
 |
| *Hvornår gælder vaccinationen som coronapas?* | Dit coronapas er gyldigt 14 efter, du har fået dit første stik. MEN, hvis du ikke får det andet stik seneste 42 dage efter, du fik dit 1. stik, så er dit coronapas ikke længere gyldigt. |
| *Hvordan skal jeg vise coronapasset?* |  Du skal bruge myndighedernes officielle coronapas-app, der kan downloades til smartphone vi Appel App-store eller Google Play. |
| *Er det muligt at blive testet på skolen?*  | NEJ. Det er ikke som i sommeren 2021 muligt at blive testet på skolen. Den gang var der ikke vacciner til alle, og vi har som institution ikke fået midler til dette. Du skal finde andre steder, hvor du kan blive testet. |
| *SKAL man kontakte sin lærer, kontoret eller/og KT i forbindelse med sygdom?*  | Du skal kontakte skoles kontor og skrive i LUDUS Web under fraværsårsager, hvis du bliver syg med covid-19. Kontoret giver besked til dine lærere. Du kan skrive en mail til corona@hfc.dk   |
| *Jeg har haft corona, men jeg er rask nu. Jeg har dog stadig antistoffer i blodet og derfor vil en test vise positiv. Må jeg komme i skole?*  | Hvis du har haft symptomer, må du komme i skole, når du har været symptomfri i 48 timer. Du må dog først komme tilbage tidligst 10 dage efter symptomdebut.Hvis du ikke har haft symptomer, skal der gå 7 dag efter du er testet positiv, før du må komme i skole.Den positive test tæller som coronapas i 6 måneder. |
| *HVEM kan give ”lov” til at blive hjemme?*  | Der bliver ikke ”givet lov”. Du SKAL blive hjemme, hvis du har symptomer, eller er testet positiv. Læreren kan altså sende dig hjem, hvis du har symptomer. Underret altid kontoret. Desuden kan skolens ledelse sende dig hjem. |
| *SKAL jeg blive hjemme, hvis jeg har været i kontakt med en anden kursist, der er blevet hjemme pga. af symptomer?*  | Nej. |
| *SKAL læreren underrette kontoret, hvis læreren har sendt en kursist hjem?*  | Ja, læreren underretter altid kontoret, hvis en kursist sendes hjem. Hvis du er sendt hjem, skal du skrive i LUDUS under fraværsårsager.  |
| *HVAD skal jeg gøre, hvis jeg har mistanke om at jeg er smittet?*  | Så skal du blive hjemme og tage en PCR-test. |
|  |  |

|  |
| --- |
| **NÆR KONTAKT OG ØVRIG KONTAKT** |
| *Hvornår er man nær kontakt?* | **Den 20. december 2021 ændrede sundhedsstyrelsen definitionen af, hvornår man er nær kontakt:****Du er nærkontakt hvis**:* Du bor sammen med en person smittet med covid-19
* Du er kærester med en person smittet med covid-19
* Din værelseskammerat på en efterskole, højskole, lejrskole e.l. er smittet med covid-19
* En person, du har overnattet ved eller som har overnattet hos dig, er smittet med covid-19

Hvis du samtidig har været tæt på en smittet person i nedenstående periode, er du nær kontakt: * **Smittet person med symptomer:** Fra 48 timer *før*personens symptomer startede og indtil 48 timer *efter*, at personens symptomer stoppede.
* **Smittet person uden symptomer:** Fra 48 timer *før*personen fik taget testen til 7 dage efter.
 |
| *Hvad skal jeg gøre som nær kontakt?* | Hvis du er nær kontakt, fordi du bor sammen med en person, der er smittet eller du tilsvarende har været tæt på en smittet person (fx en kæreste eller overnattende gæster): * Gå straks i selvisolation
* Bliv testet på dag 4 og 6 efter du sidst var sammen med den smittede person. Testen på dag 4 skal være en PCR-test. Testen på dag 6 skal på nuværende tidspunkt være en hurtigtest
* Du kan ophæve din selvisolation efter et negativt svar på PCR-testen på dag 4
* Hvis du har fået 3. stik, skal du ikke gå i selvisolation, men du anbefales en hurtigtest hurtigst mulig samt PCR-test på dag 4 og hurtigtest på dag 6. Gå dog straks i selvisolation, hvis du udvikler symptomer på covid-19 eller får et positivt testsvar.
* Hvis du har haft covid-19 inden for de sidste 12 uger (fra datoen for positiv test) skal du ikke gå i selvisolation eller blive testet, medmindre du får symptomer.

Hvis du ikke kan holde afstand til den smittede, anbefales du også at gå i selvisolation, selvom du har fået 3 stik eller har haft covid-19 inden for de sidste 12 uger. |
| *Jeg er nær kontakt til en person i hjemmet, og det er ikke muligt at holde afstand* | **Hvis du ikke kan holde afstand til den smittede, anbefales du også at gå i selvisolation, selvom du har fået 3 stik eller har haft covid-19 inden for de sidste 12 uger.*** Du skal stadig være i isolation
* Bliv testet med en hurtigtest hurtigst muligt
* Bliv testet med en PCR-test 48 timer efter den smittede person ikke længere har symptomer. Hvis den smittede ikke har symptomer anbefales du at tage PCR-testen 7 dage efter den smittede fik taget en positiv test.
* Selvisolationen kan ophæves efter svar på den sidste test.

 Er det under 12 uger siden, du blev testet positiv for covid-19, behøver du ikke blive testet, medmindre at du får symptomer på covid-19 |
| *Hvordan skal jeg forholde mig som øvrig kontakt?*  | Hvis du har været tæt på en person med covid-19, som du ikke bor sammen med, kan der stadig være risiko for, at du er smittet. Du er altså en ’øvrig kontakt’ til en smittet person. Du er ’øvrig kontakt’, hvis en person i din omgangskreds eller en person du dagligt eller regelmæssigt omgås er blevet smittet. Dette kan fx være: * Kollegaer, du har stået eller siddet ved siden af på arbejde
* Personer du har spist frokost eller middag med
* Gæster i dit hjem
* Personer du har været til møde med eller haft undervisning med og siddet ved siden af
* Klassekammerater i stamklassen eller alle børnene på stuen i dagtilbud
* Efterskole- og højskolekammerater og lignende, som du ikke har delt værelse med
* Hvis du har deltaget i en begivenhed med en eller flere smittede

Du kan også få at vide gennem Smitte│stop appen, at du er en 'øvrig kontakt'Som ’øvrig kontakt’ anbefales du at blive testet med en hurtigtest hurtigst muligt samt på 4. dagen efter du sidst havde kontakt med den person, som er smittet. Hvis du får at vide gennem Smitte│stop appen, at du er 'øvrig kontakt', skal du blot tage en hurtigtest hurtigst mulig.  Du vil typisk få besked om, at du er ’øvrig kontakt’ ved at:* Blive kontaktet af en person, du kender, som er blevet testet positiv.
* Du får besked via [Smitte│stop appen](https://smittestop.dk/).
* Blive kontaktet af ledelsen på din arbejdsplads/uddannelse/anden institution
 |
| **TEST** |
| *Er der testkrav på skolen?* | Nej, hvis man er færdigvaccineret, er der ikke egentligt KRAV om test, men sundhedsstyrelsen opfordrer kraftigt til at både ansatte og kursister tager to ugentlige screeningstest. |

|  |
| --- |
| **VIRTUEL UNDERVISING**  |
| *Er der virtuel undervisning, hvis man er hjemme med corona eller som nærkontakt?* | Nej, Fra og med d. 10. september vil der ikke længere blive iværksat nødundervisning for kursister der er hjemme. Skriv i fraværsårsager grunden til dit fravær.  |
| *Kan jeg kræve, at læreren sørger for, at jeg kan følge med i undervisningen hjemmefra?* | Nej, du kan spørge om læreren kan give dig opgaver, men det er ikke længere krav. Der gælder almindelige regler om fravær og sygdom. |
| **GODE VANER** |
| *Skal man fortsat vaske hænder og spritte af?* | Ja, sundhedsstyrelsen anbefaler, at vi holder fast i de gode vaner med god håndhygiejne. |
| *Skal man holde afstand?* | **Hold afstand**Smitte med ny coronavirus kan ske ved spredning af dråber i de nære omgivelser. Ved at holde afstand og begrænse tæt og fysisk kontakt, kan man derfor undgå smitte. Hold derfor afstand til andre i det offentlige rum, når det er muligt.Efterhånden som størstedelen af den danske befolkning er vaccinerede, kan man igen give hånd, og give kram og kindkys til sine venner og familie. Vær dog opmærksom på personer, som er i øget risiko for et alvorligt forløb med covid-19 – særligt hvis de eller du ikke er vaccineret. |
| *Skal vi lufte ud?* |  Luft ud og skab gennemtrækUdluftning forebygger dråbesmitte indendørs. Når en person fx hoster eller nyser vil de fleste dråber falde til jorden. Nogle af de mindste dråber, de såkaldte mikrodråber, vil blive hængende i luften i længere tid. Derfor er der generelt større risiko for smitte indendørs, og når mange mennesker er sammen i lang tid i små lokaler. Ved at lufte ud gennem vinduer og døre, eller ved brug af et ventilationssystem, nedbringes koncentrationen af mikrodråber i luften, og det forebygger smittespredning. Du lufter effektivt ud i dit hjem ved at: * Lukke vinduer og døre op på tværs af boligen, så der er gennemtræk.
* Skabe gennemtræk i 5-10 min. 4-5 gange om dagen.
* Hvis I er flere personer indendørs, så luft ud oftere, fx før og efter besøg.
* Er I flere samlet i et rum i længere tid, så skab gennemtræk 1 gang hver time.
 |
| *Skal overflader rengøres ofte?* |  Ja, Gør rent, særligt overflader som mange rører vedRisikoen for kontaktsmitte er størst fra overflader, som mange andre rører ved, fx håndtag, gelændre, kontakter, trykknapper, tastaturer, armlæn, bordkanter, legetøj, redskaber, vandhaner, toiletter osv.Rengør sådanne ”kontaktpunkter” ofte og grundigt med almindelige rengøringsmidler og eventuelt med desinfektionsmiddel.  |

Ledelsen 2022 (opdateret d. 3. januar/LOH)